మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
బౌన్సర్ తగిలి.. నేలకొరిగిన పాక్ ఓపెనర్
శరీరంపైకి వచ్చి దూసుకొచ్చిన బంతిని.. ఫుల్ చేసేందుకు ఇమామ్ ప్రయత్నించాడు. కానీ.. బ్యాట్‌కి అందని బంతి నేరుగా వచ్చి హెల్మెట్‌ని తాకింది
Samayam Telugu | Updated:
Nov 10, 2018, 02:14PM IST
పాకిస్థాన్ ఓపెనర్ ఇమామ్ ఉల్ హక్ కొద్దిలో పెద్ద ప్రమాదం నుంచి బయటపడ్డాడు. న్యూజిలాండ్‌తో అబుదాబి వేదికగా శుక్రవారం రాత్రి ముగిసిన రెండో వన్డేలో ఫాస్ట్ బౌలర్ లూకీ ఫర్గూసన్ విసిరిన ఓ బౌన్సర్ బంతి ఇమామ్ హెల్మెట్‌కి బలంగా తాకింది. శరీరంపైకి వచ్చి దూసుకొచ్చిన బంతిని.. ఫుల్ చేసేందుకు ఇమామ్ ప్రయత్నించాడు. కానీ.. బ్యాట్‌కి అందని బంతి నేరుగా వచ్చి హెల్మెట్‌ని తాకింది. దీంతో.. కొన్ని క్షణాలపాటు నొప్పితో విలవిలాడిన ఇమామ్ మోకాళ్లపైకి ఒరిగి.. అనంతరం నేలపై పడుకుండిపోయాడు.
ఇమామ్ స్థితిని గమనించిన జట్టు ఫిజియో, సహచరులు వేగంగా అతని వద్దకు చేరుకుని సపర్యలు చేసి.. అనంతరం మైదానం వెలుపలికి తీసుకెళ్లారు. ఆ తర్వాత పరీక్షించి సమీపంలోని ఆసుపత్రికి తరలించారు. ఇమామ్ గాయంపై ఇప్పటికీ అధికారిక ప్రకటన రాకపోవడంతో.. మూడో వన్డేలో అతను ఆడటంపై అనుమానం నెలకొంది. 2014 నవంబరులో ఇలానే ఓ బౌన్సర్ బంతి తాకి ఆస్ట్రేలియా యువ క్రికెటర్ ఫిలిప్ హ్యూస్ మరణించిన విషయం తెలిసిందే.
ICYMI: Imam-ul-Haq has been taken to the hospital for scans after he was hit on the helmet earlier #PAKvNZ https://t.co/hHsg8JYSAC
&mdash; Cricingif (@_cricingif) 1541787301000